Tour de France 2011

300px|bawd|dde|Map o lwybr Tour de France 2011
**Tour de France 2011** oedd 98fed rhifyn o'r Tour de France. Cychwynodd ar 2 Gorffennaf 2011 gyda chymal cyntaf o 80 cilomedr yn Passage du Gois, a gorffenodd ar y Champs-Élysées ym Mharis ar 24 Gorffennaf. Cyhoeddwyd llwybr Tour de France 2011 ar 19 Hydref 2010.

Roedd pwyslais y ras yn yr Alpau yn 2011, fel ag y bu ras 2010 ar y Pyreneau, er mwyn dathlu canmlwyddiant y Tour yn teithio drost eu brig.
Ymwelwyd â Col du Galibier ddwywaith yn ystod y ras, ac yng nghymal 18 gorffennodd y peleton ar frig y mynydd, ar uchder o 2645 medr, am y tro cyntaf. Hwn oedd y pwynt uchaf lle bu cymal yn gorffen erioed yn ystod y ras, gan guro'r record gynt, a ddelwyd gan y Col du Granon (2413 m, ger Serre Chevalier) lle orffennodd cymal 17 yn Tour de France 1986.

## Newid rheolau
Bu newidiadau yn rheolau ras Tour 2011 ar sut yr enillir y Dosbarthiad Pwyntiau a Brenin y Mynyddoedd 
Gynt, roedd gan gymalau a gafodd eu categoreiddio fel rhai gwastad dri sbrint canolog, gyda phwyntiau ar gael i'r tri reidiwr cyntaf i groesi'r llinell, sef 6, 4 a 2 pwynt. Ond ar gyfer ras 2011, bydd ond un sbrint canolog, gyda 20 pwynt ar gael i'r reidiwr cyntaf i groesi'r llinell, a bydd pwyntiau ar gael hyd y 15fed reidiwr i groesi'r llinell. Y bwriad yw i ysgogi'r ffefrynnau yn y gystadleuaeth bwyntiau i sbrintio ddwywaith yn ystod y cymal, yn hytrach nag aros tan ddiwedd y dydd ac ond sbrintio am y pwyntiau sydd ar gael am ennill y cymal. Bydd y nifer o bwyntiau ar gael ar ddiwedd y cymalau gwastad hefyd yn cynyddu o 40 i 45 ar gyfer yr enillydd. Ni wyddir eto os fydd y raddfa bwyntiau ar gyfer y cymalau mynyddig canolig, y cymalau mynyddig a'r cymalau treial amser unigol yn cael eu newid yn ogystal ai peidio.

Gynt, gwobrwywyd pwyntiau dwbl ar gopa esgyniad hors catégorie, categori cyntaf,  neu ail gategori, os mai hwnnw oedd yr esgyniad olaf y diwrnod hwnnw. Yn 2011, dim ond pan fydd cymal yn gorffen ar gopa y bydd pwyntiau dwbl ar gael, sef cymal 12, a fydd yn gorffen yn Luz Ardiden, cymal 14 ar Plateau de Beille, cymal 18 ar y Col du Galibier, a chymal 19 ar yr Alpe d'Huez. Gynt gwobrwywyd pwyntiau i'r wyth cyntaf dros gopa esgyniad categori cyntaf, a'r chwech cyntaf drost gopa esgyniad ail gategori, a'r pedwar cyntaf dros gopa esgyniad trydydd categori, ond rwan bydd y chwech cyntaf dros gopa unrhyw esgyniad yn y tri categori hwn yn ennill pwyntiau. Dim ond un reidiwr fydd yn ennill pwyntiau ar gyfer esgyniad pedwerydd categori. Yn fuan iawn wedi'r datganiad, bu dyfaliadau y byddai enillydd y dosbarthiad mynyddoedd, odan y rheolau newydd, yn fwy tebygol o fod yn gystadleuydd cryf yn y dosbarthiad cyffredinol, i gymharu â chynt.

## Cymalau 
## Arweinwyr y dosbarthiadau 
### Nodiadau
Pan mae un reidiwr yn arwain mwy nag un cystadleuaeth ar ddiwedd cymal mae'n derbyn pob crys, ond dim ond un crys gaiff ei wisgo y diwrnod canlynol. Mae'n gwisgo crys y gystadleuaeth pwysicaf (yn y drefn yma - melyn, gwyrdd, dot polca, gwyn). Mae'r crysau eraill a ddeilir gan y reidiwr yn cael eu gwisgo gan y reidiwr sy'n ail yn y gystadlauaeth eilradd hwnnw (neu'r trydydd, pedwerydd reidiwr ayb. fel bo'r angen).

*Yng nghymal 2, gwisgodd Cadel Evans, a oedd yn ail yn y gystadleuaeth bwyntiau, y crys gwyrdd, gan fod Philippe Gilbert yn arwain y dosbarthiad cyffredinol, brenin y mynyddoedd a'r dosbarthiad pwyntiau. Thor Hushovd, a oedd yn drydydd yn y dosbarthiad cyffredinol a'r pwyntiau, a wisgodd y crys dot polca.
*Yng nghymal 3, deliodd Philippe Gilbert y dosbarthiad pwyntiau a brenin y mynyddoedd, felly Cadel Evans wisgodd y crys dot polca.
*Yng nghymal 10, gwisgodd Juan Antonio Flecha a Johnny Hoogerland y rhif coch. Derbyniont y wobr brwydrol wedi gorffen y cymal ar ôl iddynt cael eu trywanu oddiar eu beiciau gan gar teledu. Gwrthododd Flecha a fynd ar y podiwm i dderbyn y wobr, ond roedd Hoogerland yn eisioes, gan iddo dderbyn y crys dot polca yn ogystal.

## Cyfeiriadau 
## Dolenni allanol 
*Gwefan swyddogol Tour de France (ar gael yn Ffrangeg, Saesneg, Almaeneg neu Sbaeneg)

2011
Categori:2011